কন্ধমাল জেলার একটি উল্লেখযোগ্য শৈলশহর। আকর্ষণীয় মনোরম আবহাওয়ার শৈলময় পরিবেশ হল এক ভার্জিন ট্যুরিস্ট স্পট। প্রায় চার হাজার ফুট (সমুদ্রপৃষ্ট থেকে ৯১৫ মিটার) উচ্চতায় ঘন সবুজ ঘেরা এক নৈস্বর্গিক আবেশ। আসলে পূর্বঘাট পর্বতশ্রেণির বিভিন্ন শৃঙ্গগুলি উঁচুনিচু তরঙ্গায়িত ছন্দে শহরটিকে ঘিরে আছে। স্থানটিতে অন্যরকম শীতল আবহাওয়ার পরিমন্ডলে অপূর্ব সেরেনিটি রয়েছে। চোখ মেলে তাকালেই চারিদিকে ভিউ ফাইন্ডারে পাইনের জঙ্গল, নিবিড় শালবন, কফি বাগিচা বা সবুজ উপত্যকা যেন আপনাকেই পাগল করে দেবে। এখানেই রয়েছে বৃষ্টি প্রধান ক্রান্তীয় অরণ্য বা রেন ফরেস্ট। বন্য জীবজন্তুর আনাগোনায় আপনিও দু চারটে সেলফি তুলে নিতেই পারেন। শীতকালে প্রচন্ড ঠান্ডা এই স্থানটিতে। এখনও পর্যন্ত -0.৫ ডিগ্রী সেণ্টিগ্রেড সর্বনিম্ন তাপমাত্রা নথিভুক্ত করা হয়েছে।